# Maialen Lujanbio

Maialen Lujanbio Zugasti (Hernani, Gipuzkoa, 1976ko azaroaren 26a) bertsolaria da. Bertsolari Txapelketa Nagusia irabazi zuen lehen emakumea da (eta, oraingoz, bakarra): 2009an irabazi zuen lehenengoz, 2017an berriro eta 2022an hirugarrengoz. Prentsako ohiko kolaboratzailea da, adibidez Berria egunkarian.

## Ibilbidea
### Ikasketak

Arte Ederretan lizentziaduna da EHUn. Euskal Kulturgintzaren Transmisioa graduondokoa ikasi zuen Mondragon Unibertsitatean eta bertan ikasitakotik abiatuta, 2010ean Hau Koaderno bat zen liburua idatzi zuen.

### Bertsolaritza

Ikastolan zebilenean hasi zen bertsotan lagunen artean eta 11-12 urterekin parte hartu zuen lehendabiziko aldiz txapelketa batean: Gipuzkoako Eskolarteko Bertsolari Txapelketan. 15 urte zituela, Andoni Egaña, Anjel Mari Peñagarikano eta Kristina Mardarasekin batera, Hondarribian abestera gonbidatu zuten eta geroztik, etenik gabeko ibilbidea egin zuen.
2009tik 2013 arte bertsolarien txapeldun nagusia izan zen, eta berriro ere irabazi zuen 2017ko Bertsolari Txapelketa Nagusia.
Gai aniztasuna lantzen duen bertsolaritzat hartzen da, askotan ezkutuan egon diren gaiak oholtzara ekarriz, eta emozionatzeko gaitasuna duela ere aipatu izan dute hainbatek.
2018az geroztik Euskal Herriko Bertsozale Elkarteko lehendakaritza taldeko kidea da.
2019ko Korrikan, Lujanbiok idatzi eta irakurri zuen mezua.
* 1991ean Goizuetan, Estitxu Arozena, Iratxe Ibarra eta Ainhoa Munitxarekin batera.
* Bertso saioa Allurralden San Jose egunean, 1995ean
* 2009ko txapelketan
* 2017an, txapela buruan duela.

## Bertsolari txapelketetako palmaresa
### Sari nagusiak

Bertsolari Txapelketa Nagusia:
* Txapelduna (3): 2009, 2017, 2022
* Txapeldunordea (2): 2001, 2013
* Finalista (7): 1997, 2001, 2005, 2009, 2013, 2017, 2022.
Gipuzkoako Bertsolari Txapelketa:
* Txapelduna (1): 2003
* Finalaurrekoak (1): 1995
* Joxe Agirrek 2009ko Txapelketa Nagusiko txapela jarri zion unea
* 2013ko Txapelketa Nagusian
* Sebastian Lizasok 2017ko Txapelketa Nagusiko txapela jarri zion unea
* Maialen Lujanbio eta Aitor Mendiluze, Beasaingo batzokiko bertso saioan

### Gaztetxotan

Gipuzkoako Eskolarteko Bertsolari Txapelketa
* Handien mailan:
** Txapelduna (1): 1994
** Finalista (1): 1993
* Txikien mailan:
** Txapelduna (2): 1990, 1991
** Finalista (2): 1988, 1992
Euskal Herriko Eskolarteko Bertsolari Txapelketa
* Handien mailan (0): bigarren 1994an
* Txikien mailan (3): 1990, 1991, 1992

### Bestelako sari eta errekonozimenduak

* 1991ko Xenpelar saria: bertso onenari.
* 1992ko Lizardi saria: bertso onenari.
* 1992ko Osinalde saria: 1. postua eta bertso onenaren saria
* 2017ko Zapi Janztea.
* 2018ko Zapi Janztea.
* 2018ko Zarauzko Kopla Txapelketa.
* 2019ko Zarauzko Kopla Txapelketa.

## Bestelako proiektuak

2006tik 2011ra Ornitorrinkus proiektua ondu zuen Judith Montero eta Xabier Erkiziarekin. Musika esperimentala, hotsak eta hitzak bat eginez, Ornitorrinkus disko-liburua eman zuten argitara.
2011n Txori Mugariak irrati performancea sortu zuen Xabier Erkiziarekin; eta 2013ko udan, kolaboratzaile berarekin, Hegi, Egia, Egiak proiektua aurkeztu zuten.
2018an rr emanaldiaren lau emanaldi egin zituen. Gerora, 2022an, oinarria berreskuratu eta Erre(AH)ala proiektua abiatu zuen.

## Argitalpenak

* Hau Koaderno bat zen. 2010
* Ilunpetik argitara - Emakume langileak iruditan - Hernani 1936-1975.

## Erreferentziak

* 1 2 Ibarluzea Santisteban, Miren. «Lujanbio Zugasti, Maialen» Auñamendi Eusko Entziklopedia (Noiz kontsultatua: 2021-01-05).
* ↑ «“Arte Ederrak ezagutu izana nabaritzen dela uste dut”» BBAA Bitakora (Noiz kontsultatua: 2019-04-14).
* ↑ «Euskal Kulturgintzaren Transmisioa Lujanbioren begietatik» Argia (Noiz kontsultatua: 2019-04-14).
* ↑ (Gaztelaniaz) «Su primera plaza pública, a los 15 años y muerta de miedo» El Diario Vasco 2017-12-19 (Noiz kontsultatua: 2019-04-14).
* ↑ Maialen Lujanbio txapeldun
* ↑ Maialen Lujanbio da 2017ko txapelduna
* ↑ «Bazterren aroa, behingoz» Argia (Noiz kontsultatua: 2017-12-18).
* ↑ Berria.eus. «BEC emozionatu du Lujanbiok, beste behin» Berria (Noiz kontsultatua: 2017-12-18).
* ↑ Elkartea, Xenpelar Dokumentazio Zentroa-Bertsozale. «Maialen Lujanbio - Biografiak - BDB. Bertsolaritzaren datu-basea» bdb.bertsozale.eus (Noiz kontsultatua: 2019-04-14).
* ↑ Berria.eus. «Maialen Lujanbio: "Egin, eragiteko; eragin, eginarazteko"» Berria (Noiz kontsultatua: 2019-04-14).
* ↑ «'Klika!, sistema eragilean' goiburupean, Lujanbiok idatzi du Korrikaren 21en mezua» www.eitb.eus (Noiz kontsultatua: 2019-04-14).
* ↑ «Maialen Lujanbio da lehen zapiduna» Goierriko Hitza 2017-10-25 (Noiz kontsultatua: 2024-03-02).
* ↑ «Maialen Lujanbiok jantzi du bigarrenez Zapia Zaldibian» Argia (Noiz kontsultatua: 2024-03-02).
* ↑ «Maialen Lujanbiok irabazi du 2018 Kopla Txapelketako zintzarria - zarauzkohitza.eus» zarauzkohitza.eus (Noiz kontsultatua: 2018-12-23).
* ↑ Lehengo lepotik zintzarria - zarauzkohitza.eus. (Noiz kontsultatua: 2021-12-19).
* ↑ «"Saiatu gara bertsoak dauzkan balio berezkoenak mantentzen"» bertsoa.eus (Noiz kontsultatua: 2018-02-27).
* ↑ Aldizkaria, Kudeatzailea Bertsolari. (2022-05-25). «Garai bat, mila prismatan puskatua» Bertsolari Aldizkaria (Noiz kontsultatua: 2024-06-24).
* ↑ Lujanbio, Maialen.. (2010). Hau koaderno bat zen : hau koaderno haren berrinterpretazioa da. HUHEZI eta Lanku ISBN 9788493810320. PMC 863181674. (Noiz kontsultatua: 2019-04-14).
* ↑ Apezetxea Lujanbio, Maialen. (2016). Ilunpetik argitara : emakume langileak iruditan : Hernani 1939-1975. Hernaniko Udala, Berdintasun Saila ISBN 9788493419370. PMC 953025591. (Noiz kontsultatua: 2019-04-14).

## Kanpo estekak

* Maialen Lujanbio, Bertsozale Elkartearen webgunean.
* Maialen Lujanbiori egindako elkarrizketa, Info7n.
* Maialen Lujanbiori egindako elkarrizketa, Euskonews Gaztean.
* Elkarrizketa: Garaiari eta lekuari erantzuten dion bertsogintza bat da txapelketa Berria, 2022.12.17
* Datuak: Q3394131
* Multimedia: Maialen Lujanbio / Q3394131
* Aipu famatuak: Maialen Lujanbio